CELEX: 42019D1388
Language: bg
Date: 2019-09-04 00:00:00
Title: Решение (ЕС, Евратом) 2019/1388 на представителите на правителствата на държавите членки от 4 септември 2019 година за назначаване на съдия в Общия съд

6.9.2019   
               
               
                  BG
               
               
                  Официален вестник на Европейския съюз
               
               
                  L 230/2
               
            
         РЕШЕНИЕ (ЕС, Евратом) 2019/1388 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 4 септември 2019 година
         за назначаване на съдия в Общия съд
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
         като взеха предвид Договора за Европейския съюз, и по-специално член 19 от него,
         като взеха предвид Договора за функционирането на Европейския съюз, и по-специално членове 254 и 255 от него,
         като взеха предвид Договора за създаване на Европейската общност за атомна енергия, и по-специално член 106а, параграф 1 от него,
         като имат предвид, че:
         
                     (1)
                  
                  
                     В член 48 от Протокол № 3 относно статута на Съда на Европейския съюз, изменен с Регламент (ЕС, Евратом) 2015/2422 на Европейския парламент и на Съвета (1), се предвижда, че считано от 1 септември 2019 г. Общият съд се състои от по двама съдии от всяка държава членка.
                  
               
                     (2)
                  
                  
                     В член 2, буква в) от посочения регламент се предвижда, че мандатът на четирима от деветимата допълнителни съдии, които трябва да бъдат назначени от 1 септември 2019 г., изтича на 31 август 2022 г.
                  
               
                     (3)
                  
                  
                     За поста на допълнителен съдия в Общия съд беше предложена кандидатурата на г-н Gerhard HESSE.
                  
               
                     (4)
                  
                  
                     Комитетът, създаден съгласно член 255 от Договора за функционирането на Европейския съюз, даде становище относно годността на г-н Gerhard HESSE да упражнява функциите на съдия в Общия съд.
                  
               
                     (5)
                  
                  
                     Г-н Gerhard HESSE следва да бъде назначен на поста допълнителен съдия в Общия съд,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-н Gerhard HESSE се назначава за съдия в Общия съд за срока от датата на влизане в сила на настоящото решение до 31 август 2022 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 4 септември 2019 година.
            
               
                  Председател
               
               M. RISLAKKI
            
         
         
            (1)  Регламент (ЕС, Евратом) 2015/2422 на Европейския парламент и на Съвета от 16 декември 2015 г. за изменение на Протокол № 3 относно статута на Съда на Европейския съюз (ОВ L 341, 24.12.2015 г., стр. 14).